text: Сяргей – беларускі майстар-вінароб. Яго прозвішча мы не называем, бо ў Беларусі прыватныя вінаробы асабліва не афішуюць сваёй дзейнасці, бо без ліцэнзіі гэта не вельмі бяспечна. Пяць гадоў таму Сяргей пасадзіў 40 вінаградных кустоў у 10 кіламетрах ад Мінска, а сёння праводзіць дэгустацыю свайго віна ў модным бары на Зыбіцкай.
  Поўная зала аматараў віна згадзілася, што ніколі б не пазнала айчыннага прадукту ў гэтым вельмі прыстойным напоі.